
Republika e Kosovës
Republika Kosova-Republic of Kosovo
Qeveria-Vlada-Government 

Ministria e Mjedisit dhe Planifikimit Hapësinor 
Ministarstvo Životne Sredine i Prostornog Planiranja 
Ministry of Environment and Spatial Planning 
______________________________________________________________________________

DOKUMENT KONSULTIMI PËR PROJEKT UDHËZIMIN ADMINISTRATIV (MMPH) NR.________/2026 PËR NDËRTIMET PËR TË CILAT NUK KËRKOHET LEJE NDËRTIMORE

Përmbledhje e shkurtër rreth  Projekt Udhëzimit Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore.

Qëllimi i këtij Udhëzimi Administrativ është përcaktimi i ndërtimeve dhe punëve ndërtimore për të cilat nuk kërkohet leje ndërtimore

Baza ligjore e këtij Projekt Udhëzimi Administrativ është neni 16, i Ligjit Nr. 04/L-110 për Ndërtim.

Bazuar në Planin Legjislativ për Aktet Nënligjore për vitin 2026 i Miratuar me Vendimin e Ministres  Nr.1675/25 dt: 14.04.2026 i ndryshuar dhe plotësuar me Vendimin Nr. 2856-2/26 dt: 26.05.26, Vendimin Nr. 2856-3/26 dt: 03.08.26 dhe Vendimin e Ministres Nr. 2856-4/26 i dt. 02.09.2026, është prapa hartimi i Projekt Udhëzimit Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore.

Ky Projekt Udhëzim Administrativ është paraparë që të hartohet deri në kuartalin e tretë (3) të vitit 2026.

Me vendim të Sekretarit të Përgjithshëm të MMPH-së, Vendimi Nr. 3188 me dt. 10.06.2026 i Grupit punues për hartimin e këtij Projekt Udhëzimi Administrativ ne përbërje prej trembëdhjetë (13) anëtareve.

Janë mbajtur pesë (3) takime të rregullta të grupit punues dhe komunikime përmes e-malit zyrtar, deri në hartimin e këtij Projekt Udhëzimi Administrativ.

Qëllimi i konsultimit
Qëllimi i konsultimit është përfshirja sa më e madhe e të gjitha palëve të interesit. Pas hartimit të draftit fillestar nga zyrtari përgjegjës sipas Rregullores së Punës së Qeverisë drafti është dërguar për konsultim paraprak, te të gjitha institucionet që mund të ndikohen nga Projekt Udhëzimi Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore.

Faza e konsultimit më publikun përmes metodave të ndryshme përfshirë platformën elektronike për konsultimet publike dhe takime direkt më palë të interesit, nëse paraqitet nevoja, do të përfshijë të gjitha institucionet dhe kategoritë e shoqërisë qoftë ata me ndikim dhe/ose interes të lartë apo ata të cilët për shkak të karakteristikave që kanë mund të japin kontribut për shqyrtimin e dispozitave të këtij Projekt Udhëzimi Administrativ. 

Komentet dhe rekomandimet për ketë Projekt Udhëzim Administrativ, mund të jepen për secilin nen, veç e veç, përmes platformës elektronike për konsultimet në pjesën ku jepen komentet e përgjithshme dhe specifike.  
Pas finalizimit të procesit të konsultimit publik të Projekt Udhëzimit Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore , planifikohet që kontributet dhe komentet e pranuara, të shqyrtohen veç e veç nga grupi punues. 
Kontributi i publikut, apo organizatave të shoqërisë civile, ekspertëve të brendshëm dhe të jashtëm si dhe individë do të jetë element i rëndësishëm në përmirësimin e cilësisë të këtij  Udhëzim Administrativ. 
Si rezultat i punës së shqyrtimit të kontributeve dhe rekomandimeve të konsultimit do të hartohet drafti i përmirësuar final i Udhëzim Administrativ. Ministria e Mjedisit,  dhe Planifikimit Hapësinor do të hartojë Raportin e Konsultimit i cili do të përfshijë informatat për procesin e konsultimit, palët e konsultuara, metodat e përdorura gjatë konsultimit dhe informatat e detajuara për to, pjesëmarrjen e publikut në proces të konsultimit dhe komentet e pranuara. 
Në raport gjithashtu do të jepen informatat për secilin koment që është marrë parasysh, sqarime dhe arsyetimi për secilin koment që nuk është marrë parasysh. Raporti do të jetë i qasshëm për publikun brenda një kohe sa më të shkurtër pas përfundimit të procesit të konsultimit dhe finalizimit të Projekt Udhëzimit Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore.

Afati përfundimtar për dorëzimin e përgjigjeve
Afati përfundimtar i dorëzimit të kontributit me shkrim në kuadër të procesit të konsultimit për këtë Projekt Udhëzim Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore, është 15 ditë pune nga momenti i publikimit.

Ku dhe si duhet t’i dërgoni kontributet tuaja me shkrim
[bookmark: _GoBack]Të gjitha kontributet me shkrim duhet të dorëzohen në formë elektronike në e-mail adresën, Fatmir.Azemi@rks-gov.net; dhe vlora.osaj@rks-gov.net   me titull Projekt Udhëzim Administrativ MMPH Nr. __/2026 për Ndërtimet për të Cilat nuk Kërkohet Leje Ndërtimiore.

Çka duhet të përmbajnë komentet
Emri i personit/organizatës që jep komente:
Fushat kryesore të veprimit të organizatës:
Informatat e kontaktit të personit/organizatës (adresa, email, telefoni):
Komentet:
Data e dërgimit të komenteve:
Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

Bashkangjitur me këtë dokument gjeni Projekt Udhëzimin. Administrativ (MMPH) Nr. __/2026 për Ndërtimet për të Cilat nuk Kërkohet Leje Ndërtimore.

